Шала, де
Шала, де

Мучки Гање напад справи,
     Ал' платиће скупо смер, 
Бежањем ће да се слави
     Његов храбри карактер. 
Пропашће му лажни снови,
     Да главачке тражи спас, 
Јер га чека Велбужд нови
     И већ сад га »фата фрас«. 
Море, Гање, зло ти спремам,
     Питаћеш ме: »Шчо ћеш бре?« 
Ћути само цара земам,
     Шала, Гање, шала, де. 
Твој ми треба »силен Ратко«,
     Да му скинем сабљу ја, 
Ћеш му викаш: »Леле, братко,
    Папрена је шала та.«

(1913)

Милутин Бојић